ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 197 कोटी 84 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 3 कोटी 68 लाखांहून अधिक मात्रा देण्यात आल्या
देशातील सध्याची कोविड सक्रीय रुग्णसंख्या 1,09,568
गेल्या 24 तासांत देशात 17,092 नव्या कोरोना बाधितांची नोंद
देशातील रोगमुक्ती दर सध्या 98.54%
साप्ताहिक पॉझिटीव्हिटी दर सध्या 3.56% आहे
नवी दिल्ली, 2 जुलै 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 197 कोटी 84 लाखांचा  टप्पा ओलांडला आहे. देशभरात 2,57,98,020 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड प्रतिबंधक लसीकरण मोहीम सुरु झाली. आतापर्यंत 3 कोटी 68 लाखांहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,062
|
|
2nd Dose
|
|
1,00,66,992
|
|
Precaution Dose
|
|
57,27,435
|
|
FLWs
|
|
1st Dose
|
|
1,84,24,280
|
|
2nd Dose
|
|
1,76,28,543
|
|
Precaution Dose
|
|
1,03,73,513
|
|
Age Group 12-14 years
|
|
1st Dose
|
|
3,68,29,621
|
|
2nd Dose
|
|
2,37,81,477
|
|
Age Group 15-18 years
|
|
1st Dose
|
|
6,04,90,350
|
|
2nd Dose
|
|
4,89,46,846
|
|
Age Group 18-44 years
|
|
1st Dose
|
|
55,83,21,812
|
|
2nd Dose
|
|
50,19,67,230
|
|
Precaution Dose
|
|
30,75,791
|
|
Age Group 45-59 years
|
|
1st Dose
|
|
20,34,58,642
|
|
2nd Dose
|
|
19,35,90,935
|
|
Precaution Dose
|
|
26,29,017
|
|
Over 60 years
|
|
1st Dose
|
|
12,72,72,456
|
|
2nd Dose
|
|
12,09,26,388
|
|
Precaution Dose
|
|
2,45,59,625
|
|
Precaution Dose
|
|
4,63,65,381
|
|
Total
|
|
1,97,84,80,015
भारतातील कोविड सक्रीय रुग्णसंख्या आता 1,09,568 इतकी झाली आहे, देशातील आतापर्यंतच्या एकूण कोविड बाधितांच्या तुलनेत ही संख्या सध्या 0.25% आहे.
परिणामी, भारतातील रोगमुक्ती दर आता 98.54% झाला आहे. गेल्या 24 तासांत 14,684 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,28,51,590 झाली आहे.
गेल्या 24 तासांत, देशात नव्या 17,092 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,12,570 चाचण्या करण्यात आल्या. देशात आतापर्यंत एकंदर 86 कोटी 32 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.56% आहे आणि दैनंदिन पॉझिटीव्हिटी दर देखील 4.14%.इतका नोंदला गेला आहे.
सामाजिक न्याय आणि सबलीकरण मंत्रालय
तृतीयपंथी व्यक्तींसाठी असलेली राष्ट्रीय परिषद तृतीयपंथीयांच्या संदर्भात विविध धोरणांच्या प्रभावांचे करणार मूल्यांकन
नवी दिल्ली, 16 सप्टेंबर 2020
सामाजिक न्याय आणि सबलीकरण मंत्रालयाने “तृतीयपंथी व्यक्ती , कायदा, 2019 लागू केला आहे. या कायद्यातील सातव्या अध्यायानुसार तृतीयपंथी व्यक्तींसाठी असलेल्या राष्ट्रीय परिषदेत इतर सदस्यांसह, राज्य / केंद्रशासित प्रदेशातून आलटून पालटून तृतीयपंथी समुदायाचे पाच प्रतिनिधी आणि पाच तज्ञांना अशासकीय संस्था किंवा तृतीयपंथी व्यक्तींच्या कल्याणासाठी, काम करणार्या संघटनांचे प्रतिनिधीत्व करण्यासाठी केंद्र सरकारकडून नामित केले जावे. परिषद विविध धोरणांच्या प्रभावाचे मूल्यांकन करेल आणि कार्यक्षमतेनुसार निर्णय घेण्यास ते मोकळे आहेत.
कायद्याच्या कलम 18 मध्ये तृतीयपंथी व्यक्तींविरूद्धचे गुन्हे दंडासह विहित केले आहेत. तसेच, तृतीयपंथी व्यक्तींसाठी असलेल्या राष्ट्रीय परिषदेच्या कार्यापैकी एक काम म्हणजे त्यांच्या तक्रारींचे निवारण करणे. या कायद्यातील तरतुदी त्या काळापासून अस्तित्त्वात असलेल्या अन्य कोणत्याही कायद्याच्या व्यतिरिक्त आणि त्याऐवजी असतील.
कायद्याच्या कलम 19 नुसार, वेळोवेळी यासंदर्भात कायद्याने संसदेने केलेल्या विनियोजनानंतर केंद्र सरकार वेळोवेळी राष्ट्रीय परिषदेकडे कायद्यातील हेतू पूर्ण करण्यासाठी आवश्यक असणारी रक्कम जमा करेल.
सामाजिक न्याय व सबलीकरण राज्यमंत्री रतनलाल कटारिया यांनी आज राज्यसभेत लेखी उत्तरात ही माहिती दिली.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 396
संरक्षण मंत्रालय
आझादी का अमृत महोत्सव : महिला गिर्यारोहकांच्या चमूने सर केले माउंट मनिरंग शिखर
नवी दिल्ली, 19 ऑगस्ट 2021
भारतीय स्वातंत्र्याची 75 वर्षे साजरी करणाऱ्या 'आझादी का अमृतमहोत्सव' या अविस्मरणीय उपक्रमांतर्गत भारतीय हवाई दलाने 1 ऑगस्ट 2021 ला नवी दिल्ली येथील हवाई दलाच्या तळावरून लष्कराच्या तिन्ही दलातील महिलांच्या गिर्यारोहक चमूला गिर्यारोहण मोहिमेसाठी हिरवा झेंडा दाखवून रवाना केले होते.
या महिला गिर्यारोहकांच्या चमूने 15 ऑगस्ट 2021 रोजी माउंट मनिरंग हे 21,625 फूट उंचीचे शिखर सर केले. माऊंट मनिरंग हे हिमाचल प्रदेशातील सर्वाधिक उंच शिखरांपैकी एक असून ते किन्नौर आणि स्पिती जिल्ह्यांच्या सीमेवर आहे. या शिखराजवळील मनिरंग खिंड म्हणजे गाडीयोग्य रस्ता होण्यापूर्वी स्पिती आणि किन्नौर यांच्या दरम्यानच्या व्यापारी दळणवळणासाठीचा मार्ग होता. या पंधरा सदस्यीय महिला गिर्यारोहक चमूचे नेतृत्व भारतीय हवाई दलाच्या विंग कमांडर भावना मेहरा यांनी केले.
चमूतील विंग कमांडर भावना मेहरा , लेफ्टनंट कर्नल गीतांजली भट , विंग कमांडर निरुपमा पांडे, विंग कमांडर व्योमिका सिंग, कमांडर ललिता मिश्रा, मेजर उषा कुमारी, मेजर सौम्या शुक्ला, मेजर वीनू मोर , मेजर रचना हुडा, लेफ्टनंट कमांडर सायनो विल्सन, आणि फ्लाईट लेफ्टनंट कोमल पाहुजा या सदस्यांनी शिखर सर करून शिखराच्या माथ्यावर तिरंगा फडकवला.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 249
पंतप्रधान कार्यालय
आपली जनता सर्वोत्तम पायाभूत सुविधांसाठी हक्कदार आहे: पंतप्रधान
पंतप्रधान नरेंद्र मोदी म्हणाले की, सरकार लोकांना सर्वोत्तम पायाभूत सुविधा उपलब्ध करून देण्यासाठी कटिबद्ध आहे. पायाभूत निर्मितीमध्ये सरकारच्या प्रगतीचे सर्वत्र कौतुक होत असल्याचेही ते म्हणाले.
कर्नाटकच्या मुख्यमंत्र्यांच्या ट्विटला उत्तर देताना पंतप्रधान म्हणाले;
“आपली जनता सर्वोत्तम पायाभूत सुविधांसाठी हक्कदार आहे. त्या प्रदान करण्यासाठी आमचे सरकार नेहमीच कठोर परिश्रम करेल. पायाभूत निर्मितीतील आमच्या प्रगतीचे सर्वत्र कौतुक होत आहे.”
ग्राहक व्यवहार, अन्न आणि सार्वजनिक पुरवठा मंत्रालय
महाराष्ट्र,आंध्र प्रदेश, केरळ, बिहार आणि तामिळनाडू या राज्यांनी डाळींच्या किमती स्थिर करण्यासाठी ‘किरकोळ हस्तक्षेप योजने’अंतर्गत, एक लाख मेट्रिक टन तूरडाळीची केली मागणी
मुक्त व्यापारात विक्रीसाठी राखीव साठ्यामधून 40,000 मेट्रिक टन तूर डाळ बाजारात आणण्याचा ग्राहक व्यवहार विभागाचा निर्णय
नवी दिल्ली, 13 ऑक्टोबर 2020
तूर आणि उडदाचा खरीप हंगाम जवळ आला असतांनाही, गेल्या पंधरवड्यात या दोन्ही डाळींच्या किरकोळ किमतीत, गेल्या वर्षीच्या तुलनेत मोठी वाढ झालेली दिसून आली असून अलीकडेच या किमती प्रचंड वाढल्याचेही लक्षात आले आहे. 12 ऑक्टोबर रोजी तूर आणि उडदाची देशभरातील किरकोळ बाजारातील सरासरी किंमत अनुक्रमे 23.71% आणि 39.10% वाढल्याचे लक्षात आले आहे. अनेक ग्राहक केंद्रांमध्ये या डाळींच्या किमती गेल्या पंधरा दिवसात सरासरी 20 टक्क्यांनी वाढल्याचे आढळले आहे.
डाळींच्या किरकोळ किमती कमी करण्यासाठी ग्राहक व्यवहार विभागाने सप्टेंबर महिन्यात, एक यंत्रणा सुरु केली, जिच्याअंतर्गत बफर म्हणजे राखीव साठ्यातून नाफेडमार्फत डाळींचा पुरवठा राज्यांना केला जाईल. राज्ये/केंद्रसासित प्रदेशांना डाळींचा पुरवठा घाऊक आणि/किंवा किरकोळ अशा स्वरूपात केला जाईल, जिथून या डाळी, स्वस्त धान्य दुकाने आणि इतर बाजारपेठांमध्ये/किरकोळ दुकानांमध्ये विक्रीसाठी पाठवल्या जाऊ शकतील. त्याशिवाय राज्य सरकारची विक्री केंडे, जसे की दुग्धपदार्थ आणि फळविक्री केंद्रे, ग्राहक सहकारी संस्थांची विक्री केंद्रे इत्याही ठिकाणी, देखील विक्री करता येईल. किरकोळ बाजारात किमती स्थिर करण्यासाठीचा सरकारचा हस्तक्षेप अधिक प्रभावी होऊन त्याचा लाभ ग्राहकांपर्यंत पोचावा, यासठी किरकोळ हस्तक्षेप योजनेअंतर्गत, डाळींचा किमान हमीभाव  अथवा, गतिमान राखीव किमती  यापैकी जे कमी असेल त्याच्या आधारावर किरकोळ बाजारातही किमती निश्चित केल्या जातील.
त्यानुसार, राज्ये/केंद्रशासित प्रदेशांना किरकोळ बाजारासाठी धुली उडद 79 रुपये प्रती किलो  आणि 81 रुपये प्रती किलो . दराने दिली जाईल. त्याचप्रमाणे, तूरडाळ किरकोळ बाजारात 85 रुपये प्रती किलो या दराने दिली जाणार आहे. आतापर्यंत, आंध्रप्रदेश, केरळ, महाराष्ट्र, बिहार आणि तामिळनाडू या राज्यांनी एकूण 1,00,000 मेट्रिक टन तूरडाळीची या योजनेअंतर्गत मागणी केली आहे. नजीकच्या भविष्यात आणखी राज्ये अशी मागणी करण्याची शक्यता आहे.
या किरकोळ हस्तक्षेप योजनेशिवाय, ग्राहक व्यवहार विभागाने मुक्त व्यापारात विक्रीसाठी, राखीव साठ्यातून 40,000 मेट्रिक टन तूरडाळ पुरवठा करण्याचा निर्णय घेतला आहे. छोट्या छोट्या प्रमाणात या डाळींचा पुरवठा केला जाणार असून, यामुळे हा माल किरकोळ बाजारात लवकरात लवकर पोचून किमती कमी होण्यास मदत होईल.
केंद्र सरकारने 2016 साली डाळी आणि कांद्यांचा बफर म्हणजेच राखीव साठा करण्याचा दूरदर्शी निर्णय घ्तेला होता, जेणेकरुन ,गरज पडल्यास, हस्तक्षेप करुन किरकोळ बाजारात या वस्तूंच्या किमती स्थिर ठेवता येतील. देशभरातून, रोजच्या किमतींची आकडेवारी आणि ताजी स्थिती मागवण्यामागे, केंद्र सरकारचा उद्देशच, या माहितीच्या आधारावर बफर साठ्यातून मालाचा वेळोवेळी पुरवठा करणे हा आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
पंतप्रधान कार्यालय
पंतप्रधानांनी म्यानमारच्या राष्ट्रीय सल्लागारांची घेतली भेट
नवी दिल्ली, 3 नोव्हेंबर 2019
पंतप्रधान नरेंद्र मोदी यांनी आसियान-भारत शिखर परिषदेच्या पार्श्वभूमीवर म्यानमारच्या राष्ट्रीय सल्लागार आंग-सान-सु-ची यांची भेट घेतली. यावेळी पंतप्रधानांनी त्यांच्या सप्टेंबर 2017 मधल्या म्यानमार भेटीला तसेच जानेवारी 2018 मध्ये झालेल्या आसियान-भारत शिखर परिषदेच्या वेळी सु-की यांच्या भारत भेटीला उजाळा दिला. दोन्ही देशादरम्यान महत्वपूर्ण भागीदारी संदर्भात होणाऱ्या प्रगतीबद्दल दोन्ही नेत्यांनी समाधान व्यक्त केले.
‘लुक इस्ट’ धोरण आणि शेजाऱ्यांना प्राधान्य या धोरणाअंतर्गत एक भागीदार म्हणून म्यानमारला भारत प्राधान्य देत असल्याचे पंतप्रधानांनी स्पष्ट केले. म्यानमारला तसेच म्यानमारमार्गे दक्षिण पूर्व आशियाला जोडणाऱ्या रस्ते, बंदरे आणि इतर पायाभूत सुविधा या मार्गांचा विकास करण्यासाठी भारत कटिबद्ध असल्याचेही त्यांनी सांगितले. म्यानमारमधील पोलीस, सैन्य दल तसेच विद्यार्थी आणि नागरिकांच्या क्षमतेत वाढ होण्याकरिता भारत नेहमीच पाठिंबा देत राहील असे पंतप्रधान म्हणाले. दोन्ही देशातील लोकांचा परस्पर संबंध वृद्धिंगत झाल्यामुळे भागीदारीचा पाया विस्तृत व्हायला मदत होईल असे सांगून दोन्ही देशांना जोडणाऱ्या हवाई मार्गांचा विस्तार करण्याच्या भूमिकेचे उभय नेत्यांनी स्वागत केले. नोव्हेंबर 2019 मध्ये यंगुन येथे कंबोडिया, लाओस, म्यानमार आणि व्हिएतनाम या देशांसाठी व्यापार वृद्धींगत करण्याकरिता भारत सरकार घेणार असल्याच्या व्यापार बैठकीचाही त्यांनी उल्लेख केला.
भारताबरोबर असलेल्या भागीदारीला म्यानमार सरकार देत असल्याच्या महत्वाचा सु-ची यांनी पुनरुच्चार केला. म्यानमारमधील लोकशाहीचा पाया विस्तृत करण्यासाठी आणि विकासाला चालना देण्यासाठी भारत देत असलेल्या सातत्यपूर्ण पाठिंब्याचाही त्यांनी उल्लेख केला.
दोन्ही देशातील भागीदारी अधिक वृद्धींगत करण्यासाठी स्थिर आणि शांततामय सीमा महत्वाची असल्याबद्दल दोन्ही नेत्यांमध्ये एकमत झाले. भारत-म्यानमार सीमेपार घुसखोरांना अटकाव करण्याबाबत म्यानमार देत असलेल्या सहकार्याचे मोल भारत जाणत असल्याचे पंतप्रधान मोदी यांनी सांगितले.
राखीन येथे 250 घरं बांधणीचा पहिला भारतीय प्रकल्प पूर्ण झाल्याच्या पार्श्वभूमीवर तेथे आणखी सामाजिक-आर्थिक प्रकल्प हाती घेण्याबाबत भारत उत्सुक असल्याचे पंतप्रधानांनी सांगितले. बांग्लादेशातील निर्वासितांचे राखीन राज्यातील त्यांच्या घरी वेगवान आणि सुरक्षित पुनर्विकास करण्यावर पंतप्रधानांनी भर दिला.
आगामी वर्षात उच्चस्तरीय संवाद कायम राखण्यावर दोन्ही नेत्यांदरम्यान एकमत झाले.
B.Gokhale/J.Patankar/P.Malandkar
(Visitor Counter : 44
माहिती आणि प्रसारण मंत्रालय
आठव्या राष्ट्रीय छायाचित्रण पुरस्कारांची फोटो प्रभागाने केली घोषणा
नवी दिल्ली, 7 डिसेंबर 2019
माहिती आणि प्रसारण मंत्रालयाच्या अखत्यारीतील फोटो प्रभाग, पत्र सूचना कार्यालयाने 8 व्या राष्ट्रीय छायाचित्रण पुरस्कारांसाठी प्रवेशिका मागवल्या आहेत.
प्रभाग दरवर्षी छायाचित्रणाच्या माध्यमातून कला, संस्कृती, विकास, वारसा, इतिहास, जीवन, लोक, समाज आणि परंपरा यांसारख्या विविध पैलूंना प्रोत्साहन देण्यासाठी आणि व्यावसायिक तसेच नवोदित छायाचित्रकारांना प्रोत्साहित करण्यासाठी हे पुरस्कार देतो..
राष्ट्रीय छायाचित्रण पुरस्कार तीन श्रेणींमध्ये दिले जातात- जीवनगौरव पुरस्कार, व्यावसायिक छायाचित्रकारांसाठी पुरस्कार आणि नवोदित छायाचित्रकारांसाठी पुरस्कार
जीवनगौरव पुरस्काराचे स्वरूप तीन लाख रुपये रोख असे आहे.
व्यावसायिक छायाचित्रकारांसाठी यावर्षीची संकल्पना 'जीवन आणि जल' अशी आहे. व्यावसायिक श्रेणी अंतर्गत पुरस्कार एक लाख रुपये रोख रकमेसह ‘वर्षाचा व्यावसायिक फोटोग्राफर’ पुरस्कार आणि प्रत्येकी 50 हजार रुपयांचे पाच विशेष उल्लेखनीय पुरस्कार दिले जाणार आहेत.
नवोदित छायाचित्रकारांसाठी यावर्षीची संकल्पना 'भारताचा सांस्कृतिक वारसा " अशी आहे. नवोदित श्रेणी अंतर्गत 75 हजार रुपये रोख रकमेसह 'वर्षातील नवोदित छायाचित्रकार" पुरस्कार आणि प्रत्येकी 30 हजार रुपयांच्या रोख रकमेचे पाच विशेष उल्लेखनीय पुरस्कार दिले जाणार आहेत.
8 व्या राष्ट्रीय छायाचित्रण पुरस्कारांसाठी सविस्तर मार्गदर्शक तत्वे आणि नोंदणी अर्ज photodivision.gov.in आणि pib.gov.in संकेतस्थळावर उपलब्ध आहे.
S.Tupe/S.Kane/P.Kor
(Visitor Counter : 103
रसायन आणि खते मंत्रालय
पल्स ऑक्सिमीटर आणि ऑक्सिजन कॉन्सन्ट्रेटर्स सारख्या अत्यावश्यक वैद्यकीय सेवेतील साधनांच्या कोविड – 19 काळातील वाढत्या किंमतींवर एनपीपीएची देखरेख आणि देशात पुरेशा उपलब्धतेची सुनिश्चितता
नवी दिल्ली, 2 जुलै 2020
देशभर कोविड-19 साथीचा आजार पसरत असल्याच्या पार्श्वभूमीवर देशातील कोविड-19 च्या वैद्यकीय व्यवस्थापनासाठी गंभीर वैद्यकीय उपकरणांची पुरेशी उपलब्धता सुनिश्चित करण्यासाठी सध्या सरकार प्रयत्नशील आहे. यासाठी आरोग्य आणि कुटुंबकल्याण मंत्रालय  यांनी अत्यावश्यक वैद्यकीय उपकरणांची यादी केली आहे आणि राष्ट्रीय औषधोपचार मूल्य निर्धारण प्राधिकरणाला  देशभरातील याची उपलब्धता सुनिश्चित करण्याची विनंती केली आहे.
ग्राहकांना किफायतशीर किंमतीमध्ये जीवनरक्षक औषधे किंवा उपकरणे उपलब्ध करून देण्यासाठी सरकार कटीबद्ध आहे. सर्व वैद्यकीय उपकरणे, औषधे म्हणून अधिसूचित केली गेली आहेत आणि औषधे आणि सौंदर्यप्रसाधनांचा कायदा 1940 च्या नियमनाच्या अंमलात आली आहेत आणि औषधे , 2013, 1 एप्रिल 2020 पासून लागू करण्यात आला आहे. अत्यावश्यक वैद्यकीय उपकरणांच्या किंमतींच्या वाढीवर लक्ष ठेवण्यासाठी एनपीपीएने डीपीसीओ 2013,अंतर्गत प्रदान केलेल्या अधिकारांच्या वापरामध्ये  पल्स ऑक्सिमीटरच्या उत्पादक किंवा आयातदारांकडून किंमतीशी संबंधित माहिती मागवली आहे आणि  ऑक्सिजन कॉन्स्ट्रेटरच्या 1 एप्रिल 2020 रोजी अस्तित्वात असलेल्या किंमती एक वर्षात दहा टक्क्यांपेक्षा अधिक वाढवू नयेत हे सुनिश्चित करणे.
1 जुलै 2020 रोजी एनपीपीएमध्ये वैद्यकीय उपकरणे उद्योग संघटना आणि नागरी सामाजिक गट यांच्यासह भागधारकांचे मते जाणून घेतली, ज्यामध्ये यावर भर देण्यात आला की अत्यावश्यक वैद्यकीय उपकरणे उत्पादित करणारे किंवा आयात करणारे या उपकरणांची उपलब्धता देशातील पुरेशा प्रमाणात सुनिश्चित करतील. एक गोष्ट पुन्हा नमूद करण्यात आली की, सर्व वैद्यकीय उपकरणे डीपीसीओ, 2013 अंतर्गत किंमती नियमनात आहेत, अर्थात 1 एप्रिल 2020 च्या अनुशंगाने परिशिष्ट 20 अंतर्गत वैद्यकीय उपकरणांच्या किंमती वाढीवर लक्ष ठेवले जाईल. एनपीपीएच्या अध्यक्षांनी देखील उद्योग क्षेत्राला विनंती केली आहे की, हे नेहमीसारखा व्यवसाय नाही आणि सार्वजनिक आरोग्याच्या अत्यावश्यक सेवेत नफा कमावण्याचा विचार करण्याची देखील वेळ नाही. वैद्यकीय उपकरण निर्मिती उद्योगांच्या संघटनेने विनंती केली की एन–95 मास्कच्या उत्पादक किंवा आयातकर्त्यांप्रमाणे सध्याच्या गंभीर परिस्थितीत जनतेच्या हितासाठी अत्यावश्यक उपकरणांची किरकोळ किंमत कमी करण्यात यावी.
S.Thakur/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
स्वातंत्र्यवीर सावरकर यांच्या जयंतीनिमित्त पंतप्रधानांनी वाहिली आदरांजली
स्वातंत्र्यवीर सावरकर यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
"स्वातंत्र्यलढ्यातील महान सेनानी आणि प्रखर राष्ट्रभक्त स्वातंत्र्यवीर सावरकर यांना त्यांच्या जयंती निमित्त कोटी-कोटी नमन।" असे पंतप्रधानांनी आपल्या ट्विटर संदेशात म्हटले आहे.
विज्ञान आणि तंत्रज्ञान मंत्रालय
गंभीर रूग्णाचे रक्तवाहिन्यांमध्ये रक्त गोठण्यापासून बचाव करण्यासाठी कमी खर्चाचे स्वदेशी उपकरण विकसित
नवी दिल्ली, 13 सप्टेंबर 2020
काही रूग्णांच्या पायाच्या बाजूला किंवा अगदी आतल्या नसांमध्ये  रक्त गोठून त्याच्या गुठळ्या तयार होतात, यामुळे त्यांच्या आजारामध्ये गुंतागुंत निर्माण होवू शकते. आता हे टाळता येणे शक्य आहे, कारण संशोधकांनी रुग्णाच्या रक्तवाहिन्यांमध्ये सुलभ रक्त प्रवाह सुरू रहावा, यासाठी एक स्वदेशी साधन-उपकरण तयार केले आहे.
या उपकरणामुळे दीर्घकाळ अंथरूणाला खिळून असलेल्या रुग्णांना, तसेच ज्या रुग्णांची हालचाल अजिबात होवू शकत नाही अशा अर्धांगवायू झालेल्या रुग्णंना लाभ होवू शकणार आहे. डीव्हीटीमुळे रुग्णांच्या ज्या भागाला सुरळीत रक्त पुरवठा होत नाही, तिथे सूज येते, तो भाग काळानिळा होतो, तसेच त्याभागातल्या अशुद्ध रक्ताचा फुफ्फुसापर्यंत पोहोचवले गेले तर रुग्णाच्या आजारामध्ये अनेक प्रकारची गुंतागुंत निर्माण होवून रुग्णाच्या जीवाला धोका उत्पन्न होवू शकतो.
विज्ञान आणि तंत्रज्ञान मंत्रालयाअंतर्गत कार्यरत असलेल्या त्रिवेंद्रमची स्वायत्त संस्था श्री चित्रा तिरूनल वैद्यकीय विज्ञान आणि तंत्रज्ञान संस्थेच्या  एका संशोधक पथकाने ‘डीव्हीटी’पासून संरक्षण करू शकणारे एक उपकरण विकसित केले आहे. या पथकामध्ये अभियांत्रिकी तज्ञही सहभागी झाले आहेत. जिथीन कृष्णन, बिजू बेंजामिन आणि कोरूथू पी वारूघेसे या तंत्रज्ञांच्या मदतीने हे उपकरण विकसित करण्यात आले आहे.
आपल्याकडे आत्तापर्यंत अशी साधने आयात केली जातात. त्यांची किंमत साधारणपणे 2 ते 5 लाखांपर्यंत असते. ‘एससीटीएमएसटी’ने विकसित केलेल्या उपकरणाची किंमत एक लाखांपेक्षा कमी ठेवता येवू शकणार आहे.
नवीन उपकरण रुग्णाच्या पायातल्या नसांमध्ये बनलेल्या रक्ताच्या गुठळ्या विशिष्ट क्रमाने दाब देवून दूर करून रक्तप्रवाह सुरळीत करण्यास मदत करणार आहे. उपकरणामध्ये रुग्णाला झालेल्या गुठळ्यां किती आणि कशा आहेत, हे लक्षात घेवून आवश्यक तेवढाच दाब देण्याची व्यवस्था आहे. तसेच दाब नियंत्रणाचे अगदी बारकाईने निरीक्षण-परीक्षण करणेही शक्य आहे. याचे व्हॉल्व्हचे नियंत्रण करण्यात येत असून त्यासाठी इलेक्ट्राॅनिक सर्किटचा वापर केला आहे. सुरक्षित दाब पातळी कायम टिकविण्यासाठी या उपकरणासाठी समर्पित सॉफ्टवेअर आणि नियंत्रण सर्किट प्रदान करण्यात आले आहे. विद्युत पुरवठा खंडित झाला तरीही हे उपकरण काम करू शकणार आहे. कारण ते वीज पुरवठा ‘बॅक-अप’सुसज्ज आहे.
या उपकरणाच्या निर्मितीचा आणि विक्रीचा परवाना केरळमधल्या कोची येथे असलेल्या ‘एनप्रॉडक्टस’कडे हस्तांतरित करण्यात आला आहे. ही कंपनी सात वर्षांपासून या क्षेत्रात कार्यरत असून ऑटोमेशन आणि कंट्रोल विषयक उत्पादने तयार करीत आहे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
पंतप्रधान कार्यालय
राष्ट्रीय शिक्षक पुरस्कार विजेत्यांची पंतप्रधानांनी संवाद साधला
नवी दिल्ली, 4 सप्टेंबर 2018
शिक्षक दिनाच्या पूर्वसंध्येला पंतप्रधान नरेंद्र मोदी यांनी नवी दिल्लीत लोककल्याण मार्ग येथे राष्ट्रीय शिक्षक पुरस्कार विजेत्यांशी संवाद साधला. केंद्रीय मनुष्यबळ विकासमंत्री प्रकाश जावडेकर सुद्धा यावेळी उपस्थित होते.
देशातील शिक्षणाचा दर्जा सुधारण्याच्या कामी हे विजेते घेत असलेल्या प्रयत्नांबद्दल पंतप्रधानांनी त्यांचे अभिनंदन केले. शिक्षणाप्रती त्यांचे समर्पण आणि या समर्पणालाच त्यांनी वाहून घेतलेले जीवन, याबद्दल पंतप्रधानांनी गौरवोद्गार काढले. शिक्षक हा आयुष्यभर शिक्षकच असतो, असे ते म्हणाले.
पुरस्कार विजेत्या शिक्षकांनी समुदायांमधील संवाद वाढवावा आणि त्यांना शालेय विकासाचा अविभाज्य घटक बनवावे, असे आवाहन पंतप्रधानांनी या संवादादरम्यान केले. विशेषत: गरीब आणि ग्रामीण पार्श्वभूमी असलेल्या विद्यार्थ्यांमध्ये आंतरीक क्षमतेला या शिक्षकांनी खतपाणी घालावे, अशी अपेक्षाही त्यांनी व्यक्त केली.
शिक्षक आणि विद्यार्थी यांच्यातील दुरावा दूर करण्यासाठी शिक्षकांनी काम केले पाहिजे, असे केल्याने विद्यार्थी आयुष्यभर शिक्षकांचे स्मरण करतील, असे पंतप्रधान म्हणाले. आपली शाळा आणि परिसरात डिजिटलदृष्ट्या शिक्षकांनी बदल घडवून आणावेत, अशी अपेक्षाही त्यांनी व्यक्त केली.
आपल्या शाळेला शिक्षण आणि उत्कृष्टतेचे केंद्र बनविण्यासाठी केलेल्या प्रयत्नांच्या प्रेरणादायी कथा, पुरस्कार विजेत्या शिक्षकांनी यावेळी पंतप्रधानांना सांगितल्या. पुरस्कारासाठी नामांकने मागवण्याची प्रक्रिया ऑनलाईन केल्याबद्दल तसेच देशभरातील शालेय शिक्षणामध्ये दर्जेदार बदल घडवून आणणाऱ्या डिजिटल इंडियांसारख्या योजनांबद्दल त्यांनी पंतप्रधानांचे आभार मानले.
मनुष्यबळ विकास मंत्रालयाने यावर्षी राष्ट्रीय शिक्षक पुरस्कारांसाठीच्या मार्गदर्शक तत्त्वांमध्ये बदल केले आहेत. नव्या योजनेमध्ये स्वयं नामांकनाची सोय असून महत्त्वाच्या राष्ट्रीय पुरस्कारांसाठीच्या निवड प्रक्रियेचा त्यावर प्रभाव आहे. ही योजना पारदर्शक आणि योग्य असून उत्कृष्टता तसेच कामगिरीच्या आधारे निवड करण्याच्या दृष्टीने आदर्श अशी आहे.
S.Tupe/M.Pange/P.Kor
(Visitor Counter : 109
गृह मंत्रालय
तरंगा टेकडी-अंबाजी-अबू रोड या 2,798 कोटी रुपये खर्चाच्या नवीन रेल्वे प्रकल्पाला केंद्रीय मंत्रिमंडळाने मंजुरी दिल्याबद्दल केंद्रीय गृह आणि सहकार मंत्री अमित शहा यांनी मानले पंतप्रधान नरेंद्र मोदी यांचे आभार
भारतीय संस्कृतीतील प्राचीन तीर्थक्षेत्रांचे पुनरुज्जीवन आणि भाविकांना सुविधा देण्यासाठी नरेंद्र मोदी निरंतर कार्यरत
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने तरंगा टेकडी-अंबाजी-अबू रोड या 2,798 कोटी रुपये खर्चाच्या नवीन रेल्वे प्रकल्पाला मंजुरी दिल्याबद्दल केंद्रीय गृह आणि सहकार मंत्री अमित शहा यांनी पंतप्रधानांचे आभार मानले आहेत.
ट्विट संदेशात अमित शहा म्हणाले की, “मोदीजी भारतीय संस्कृतीतील प्राचीन तीर्थक्षेत्रांचे पुनरुज्जीवन करण्यासाठी आणि भाविकांना सुविधा देण्यासाठी निरंतर कार्यरत आहेत. गुजरातसाठी आजचा दिवस महत्वाचा आहे. मोदीजींनी गुजरातमधील माता अंबाजी मंदिर आणि श्री अजितनाथ जैन मंदिर या दोन प्रसिद्ध तीर्थक्षेत्रांना रेल्वेने जोडण्याचा निर्णय घेतला आहे.
केंद्रीय गृह आणि सहकार मंत्री म्हणाले की, या 116.65 किलोमीटर लांबीच्या रेल्वे मार्गामुळे येथे येणाऱ्या भाविकांसह स्थानिक लोकांची सोय होईल आणि या भागाच्या विकासाला आणखी चालना मिळेल. तरंगा टेकडी -अंबाजी-अबू रोड या 2,798 कोटी रुपये खर्चाच्या नवीन रेल्वे प्रकल्पाला केंद्रीय मंत्रिमंडळाने मंजुरी दिल्याबद्दल मी पंतप्रधान नरेंद्र मोदी यांच्याप्रती कृतज्ञता व्यक्त करतो.
या रेल्वे मार्गाद्वारे अंबाजी मंदिर आणि तरंगा टेकडीवरील प्रसिद्ध अजितनाथ जैन मंदिराशी संपर्क व्यवस्था सुधारल्याने देश-विदेशातून येणाऱ्या भाविकांना येथे येणे सुलभ होईल, शिवाय गुजरात आणि राजस्थानमधील धार्मिक पर्यटनालाही प्रोत्साहन मिळेल.
आरोग्य आणि कुटुंब कल्याण मंत्रालय
भारताने ‘100 कोटी’ लसीकरण मात्रांचा महत्त्वपूर्ण टप्पा गाठला आहे
रुग्ण बरे होण्याचा दर सध्या 98.15%आहे; मार्च 2020 नंतरचा हा सर्वाधिक दर
गेल्या 24 तासांत 18,454 नवीन रुग्णांची नोंद झाली
भारताचा सक्रिय रुग्णभार सध्या 1,78,831 इतका आहे
साप्ताहिक पाॅझिटीव्हिटी दर  गेल्या 118 दिवसांपासून 3% पेक्षा कमी
देशाने ऐतिहासिक कामगिरी बजावत आज कोविड -19 लसींच्या 100 कोटी मात्रा देण्याचा महत्त्वपूर्ण टप्पा ओलांडला आहे. आपल्या ट्विटरसंदेशामध्ये पंतप्रधान श्री नरेंद्र मोदी यांनी देशवासियांचे अभिनंदन केले आणि हा विस्मयकारक पराक्रम गाजविल्याबद्दल देशातील वैज्ञानिक समुदाय आणि आरोग्य व्यावसायिकांप्रती कृतज्ञता व्यक्त केली आहे.
केंद्रीय आरोग्यमंत्री डॉ.मनसुख मांडवीया यांनीही देशाने हे यश संपादन केल्याबद्दल अभिनंदन केले आहे.
गेल्या 24 तासांमध्ये 17,561 रूग्ण कोविडमुक्त झाल्याने, बरे झालेल्या रुग्णांची एकूण संख्या ही 3,34,95,808 इतकी झाली आहे.
परिणामी, भारतात रूग्ण बरे होण्याचा दर सध्या 98.15% आहे. हा दर सध्या मार्च 2020 नंतरच्या उच्चांकी स्तरावर आहे.
केंद्र आणि राज्ये/केंद्रशासित प्रदेशांकडून सातत्यपूर्ण आणि सहयोगी प्रयत्नांमुळे सलग 116 दिवसांपासून 50,000 पेक्षा कमी दैनंदिन नवीन प्रकरणांचा नोंदवल्या जाणाचा कल कायम आहे.
गेल्या 24 तासांत देशभरात 18,454 नवीन रूग्णांची नोंद झाली .
सक्रीय रुग्णांची संख्या सध्या 2 लाखांच्या खाली आहे आणि ती 1,78,831 आहे. सक्रीय रुग्ण दर सध्या देशातील एकूण रुग्णांच्या 0.52% आहे, जो मार्च 2020 नंतर सर्वात कमी आहे.
देशभरात चाचण्यांच्या क्षमतेत सतत वाढ होत आहे. गेल्या २४ तासांत एकूण 12,47,506 चाचण्या केल्या गेल्या. भारताने आतापर्यंत एकूण 59.57 कोटी  चाचण्या पूर्ण केल्या आहेत.
देशभरात चाचणी क्षमता वाढत असताना, साप्ताहिक पाॅझिटिव्हिटी दर 1.34% वर असून गेल्या 118 दिवसांपासून 3% पेक्षा कमी राहिला आहे. दैनंदिन पाॅझिटिव्हिटी दर 1.48% इतका नोंदवला गेला आहे. दैनंदिन पाॅझिटिव्हिटी दर गेल्या 52 दिवसांपासून 3% च्या खाली आणि आता सलग 135 दिवस 5% च्या खाली राहिला आहे.
संरक्षण मंत्रालय
आझादी का अमृत महोत्सव निमित्ताने भारतीय नौदलाच्या वतीने सेलिंग रिगाटा  आणि सागरी कवायतींचे आयोजन
नवी दिल्ली, 21 सप्टेंबर 2021
आझादी का अमृत महोत्सव साजरा करण्याच्या निमित्ताने या उपक्रमांचा एक भाग म्हणून, भारतीय नौदल इंडियन नेव्हल सेलिंग असोसिएशन च्या वतीने स्थानिक पातळीवर नौकानयन लोकप्रिय करण्यासाठी, नौदलाच्या तिन्ही मुख्यालयांच्या ठिकाणी डिंगी आणि नौका यांच्या नौकानयन स्पर्धा आणि कवायतींचे आयोजन केले आहे.
यातील पहिला कार्यक्रम 23 सप्टेंबर 21 रोजी, कोची येथील एर्नाकुलम चॅनेलमधील भारतीय नौदल वॉटरमॅनशिप ट्रेनिंग सेंटर द्वारे आयोजित करण्यात येत आहे. या कार्यक्रमात एकूण 75 नौसैनिक सहभागी होतील आणि ते आपले नौका कौशल्य या कार्यक्रमातून सादर करतील. नौदलाच्या दक्षिण विभागाचे फ्लॅग ऑफिसर कमांडिंग इन चीफ हे या कार्यक्रमाचे प्रमुख पाहुणे आहेत. इंडियन नेव्हल ओशन सेलिंग वेसल्स, विविध प्रकारच्या नौका आणि दक्षिण नौदल कमांडच्या छोट्या बोटी या नौकानयन स्पर्धा आणि कवायतीत सहभागी होतील.
आझादी का अमृत महोत्सव यॉटिंग कार्यक्रम मुंबई आणि विशाखापट्टणम येथे देखीलअनुक्रमे ऑक्टोबर आणि नोव्हेंबर महिन्यात होणार आहेत.
M.Iyengar/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179